น้องฟา นักกีฬาอนาคตไกล อาจพิการเดินไม่ได้ ดับฝันเป็นทหารติดยศ
มองไปทางไหนก็มืดบอดไม่เห็นหนทาง พยายามดิ้นรนเขียนจดหมายไปตามมูลนิธิ หรือศูนย์รับเรื่องราวร้องทุกข์ เพื่อขอให้เขาเข้ามาช่วยเหลือลูกสาวที่นอนอยู่ใน รพ.ทุ่งสง เพราะดิฉันและครอบครัวไม่มีปัญญาที่จะจ่ายค่ารักษาพยาบาลลูก ซึ่งแพทย์วินิจฉัยว่า อาจจะต้องพิการตลอดชีวิต ร้องไห้เสียใจทุกคืน ทำใจไม่ได้เลย แต่ก็หาทางออกไม่เจอ ไม่รู้จะพาครอบครัวและลูกผ่านจุดนี้ไปได้ยังไง ,คุณสุภาภรณ์ สุชาติพงศ์ กล่าว,ความรู้สึกของผู้เป็นแม่ ถ่ายทอดคำพูดให้ทาง ทีมข่าวเจาะประเด็นไทยรัฐออนไลน์ ได้รับทราบถึงเหตุการณ์น่าเศร้าใจที่เกิดขึ้นกับ น.ส.ณัฏฐธิดา สุชาติพงศ์ หรือ น้องฟา อายุ 15 ปี นักกีฬายกน้ำหนักของโรงเรียนนครศรีธรรมราช หลังเกิดอุบัติเหตุลูกเหล็กยกน้ำหนักกว่า 165 กิโลฯ หล่นลงใส่กลางสันหลังจนไม่สามารถขยับตัวได้ แพทย์ระบุเบื้องต้นว่า กระดูกหักแหลกละเอียดไปหมด ค่ารักษาสูง และต้องพักฟื้นยาว มีโอกาสกลับมาเดินได้อีกครั้งเพียงแค่ 1 เปอร์เซ็นต์เท่านั้น  ,โค้ช เผยนาทีน้องฟา ทรุด-เหล็กหลุดทับ ฝันอยากเป็นทหาร ติดทีมชาติ, ,พอทราบข้อมูลจากแพทย์เข่าแทบทรุด หลังเกิดเรื่องไม่ได้รับความช่วยเหลือจากใคร ผ่านไป 2-3 วัน กระทั่งมีนักข่าวของไทยรัฐ ไปทำข่าวน้องที่โรงเรียน วันต่อมาทางหน่วยงานในพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้โทรมาที่โรงพยาบาลทุ่งสง จ.นครศรีธรรมราช  และรับน้องฟาเป็นคนไข้ในพระบรมราชานุเคราะห์ พร้อมขอรับทราบรายละเอียดเกี่ยวกับตัวน้อง วันนั้นรู้สึกปลาบปลื้มดีใจเป็นล้นพ้น ที่พระองค์ใส่พระทัยประชาชน และทรงอ่านข่าวติดตามเรื่องราวของน้องฟา มีพระบรมราชานุญาตให้หน่วยงานในพระองค์เข้าช่วยเหลือชาวบ้านธรรมดาๆ อย่างครอบครัวเรา คุณสุภาภรณ์ สุชาติพงศ์ บอกกับเรา ,ทางคุณอนุทิน ชาญวีรกูล รองนายกรัฐมนตรี ได้ติดต่อมายังครอบครัว พร้อมยื่นความประสงค์จะขับ ฮ. มารับน้องฟาด้วยตัวเองที่จังหวัดนครศรีธรรมราช มารักษาอาการต่อที่โรงพยาบาลพระมงกุฎฯ แต่อาการของน้องฟาในวันนั้นทรุดหนัก ไม่สามารถลุกขึ้นมานั่งได้เอง ทางเจ้าหน้าที่ทหารจึงนำขึ้นรถบัสมาส่งตัวที่กรุงเทพ และน้องฟาได้นอนราบไปกับเตียง ,กระดูกแหลกทั้งหมด แม้แต่กระทั่งตอนนี้อาการดีขึ้นแล้ว ส่วนของท่อนล่างตั้งแต่หน้าขาลงไปถึงปลายเท้าไม่สามารถขยับตัวได้เลย ต้องทำกายภาพบำบัดทุกเช้า ตัวดิฉันเอกต้องลาออกจากงานราชการ เพื่อมาดูแลลูกที่กรุงเทพฯ ทุกวัน ส่วนพ่อของน้องเป็นพนักงานไปรษณีย์ ครอบครัวเรามีลูก 3 คน น้องฟา เป็นคนกลาง และถึงแม้พวกเราจะมีการงานทำเป็นหลักแหล่ง แต่ก็ไม่ได้มั่นคงด้านการเงินมากนัก หลักออกจากโรงพยาบาล หมอบอกว่าให้พวกเราเตรียมซื้อวีลแชร์รอไว้ เพราะน้องจะต้องใช้ชีวิตอยู่บนรถเข็นไปอีกนาน ,คุณสุภาภรณ์ สุชาติพงศ์ บอกด้วยว่า ,ขณะที่น้องฟา บอกความรู้สึกในเรื่องนี้กับเราว่า ไม่รู้สึกเสียใจเลยหากจะต้องพิการเดินไม่ได้ไปตลอด ทำใจยอมรับที่จะอยู่อย่างคนพิการได้ ทุกวันนี้รู้สึกสงสารแม่ที่ต้องลาออกจากงานมาดูแลเราคนเดียว ส่วนพี่น้องอีก 2 คน เหลือเพียงพ่อที่ต้องทำงานส่งเสีย ในความเป็นจริงคือ ไม่อยากสร้างภาระให้ครอบครัว ส่วนร่างกายและจิตใจนั้นสู้ไหว จะพยายามทำกายภาพบำบัดให้ตัวเองฟื้นฟูร่างกายขึ้นมาเพราะไม่อยากให้แม่ต้องเสียใจที่เห็นตนเองอยู่ในสภาพนี้  ,น้ำพระราชหฤทัยของในหลวง รัชกาลที่ 10 ยิ่งใหญ่มาก หากไม่มีพระองค์ทรงยื่นพระหัตถ์เข้ามาช่วยหนูกับแม่และครอบครัวไม่รู้จะดำเนินต่อไปอย่างไร ต้องขอบพระคุณพี่นักข่าวไทยรัฐที่มาทำข่าวหนูได้เผยแพร่ออกไปสู่พระเนตรในหลวง พระองค์ทรงเมตตาหนู รับไว้เป็นคนไข้ในพระบรมราชานุเคราะห์ หลังจากหนูย้ายมารักษาตัวที่กรุงเทพฯ ทางข้าราชบริพารของพระองค์ได้โทรมาสอบถามอาการจากทีมแพทย์ตลอด เพราะทราบว่าพระองค์ทรงไม่ละทิ้งเมื่อรับหนูเข้ามาดูแล ,น้องฟา ทิ้งท้ายไว้ว่า 
มองไปทางไหนก็มืดบอดไม่เห็นหนทาง พยายามดิ้นรนเขียนจดหมายไปตามมูลนิธิ หรือศูนย์รับเรื่องราวร้องทุกข์ เพื่อขอให้เขาเข้ามาช่วยเหลือลูกสาวที่นอนอยู่ใน รพ.ทุ่งสง เพราะตัวเองและครอบครัวไม่มีปัญญา
น้องฟา ขึ้นเครื่องบิน,นักกีฬายกน้ำหนัก,นักเรียนกีฬา,รัชกาลที่ 10,ข่าวร้อน,น้องฟา ยกน้ำหนัก,ข่าวทั่วไป